 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ክልል ትግራይ ንኣስመራ ብሚሳይል ደብዲቡ 14 ሕዳር 2020 ዝተመሓየሸ 15 ሕዳር 2020 ምንጪ ስእሊ, Reuters ኣፈኛ መንግስቲ ክልል ትግራይ ንከተማ ኣስመራ ከምዝደብደቡ ገሊጹ ትማሊ ምሸት ኣብ ርእሰ ከተማ ኣስመራ ኣብ ከባቢ መዕርፎ ነፈርቲ ሓያል ነትጒ ከምዝተሰምዐ ሓያሎ ነበርቲ እታ ከተማ ንቢቢሲ ኣረጋጊጾም ኣቶ ጌታቸው ረዳ ካብ ትግራይ ናብ ኣስመራ ሚሳይል ከምዝተኮሱ ብትዊተር ሓቢሩ መንግስቲ ኤርትራ ግን ክሳብ ሕጂ ዝሃቦ ምላሽ የሎን መራሕቲ ክልል ትግራይ ትማሊ 14 ሕዳር ኣብ ዝሃብዎ መግለጺ ሰራዊት ኤርትራ ኣብ ልዕሊ ሓይልታቶም መጥቃዕትታት ከምዝፈነወ ብምኽሳስ ኣብ ኤርትራውን ዝተመርጹ ዒላማታት ክሃርሙ ምዃኖም ኣጠንቂቖም ነይሮም ብኻልእ ወገን ምስ ትግራይ ኣብ ዘዳውብ ዝተፈላለየ ግንባራት ኵናት ይካየድ ከምዘሎ ምንጭታት ንቢበሲ ኣረጋጊጾም ብሰሉስ 10 ሕዳር ሚኒስተር ጉዳያት ወጻኢ ኤርትራ ኣቶ ዑስማን ሳልሕ ንሮይተርስ ኣብ ዝሃቦ ቃል ኤርትራ ኣብ ውሽጣዊ ግጭት ኢትዮጵያ ከምዘይትኣቱ ተዛሪቡ ነይሩ ብዛዕባዚ ሎሚ ኣብ ኣስመራ ዝተሰምዐ ነትጒ ግን ዛጊት ብወገ ንኤርትራ ዝተገልጸ የለን ኣፈኛ ማእከላይ እዚ ትግራይ ንማዕከናት ዜና እቲ ክልል ኣብ ዝሃቦ መግለጺ ኣብ ውሽጢ ኤርትራ ኣብ ምሩጻት ዒላማታት ናይ ሚሳይል መጥቃዕቲ ከምዘካይዱ ጠቒሱ ነይሩ መንግስቲ ኤርትራ ሰራዊቱ ኣብ ትግራይ መጥቃዕቲ ፈጺሙ ንዝብል ክሲ ነጺጉ ቅልውላው ትግራይ እዚ ግጭት ብኸመይ እዩ ሰላም ጎረባብቲ ክዘርግ ዝኽእል? 